Gianfranco Baron/Ël cess ëd campagna
Artorn

Ël cess ëd campagna 
Cost-sì a l’é un argoment che sëmper rij a fà
na cosa ch’a fan tuti pa dan pé; ma ngragnà.
Ël gabinet tant' ani fà, a l’ha sobì un process
a-i cambìo 'l nòm en water, ma a l'era ël cess.

La, sota a 'n pomè, ant àngol dël giardin 
ij soi visin a-i ero, la malva ël rosmarin 
una ciovenda d’ass a-i era ‘l sò mantel 
col pì fortunà a l’avìa na tòla për capel.

Li, piantà sla pòrta, un gròss ciò rosolent 
a servia a pènde 'l giornal, për col event, 
un pòch d' equilibrio e tenant la posision 
fin tant ch’a a-i era compìa l’evaquasion.

Na cosa che però a fàsia niente 'nrabiè,
con le notissie brute , polidësse ël darè.

Leteratura piemontèisa
Poesìa
Gianfranco Baron